Diari Oficial de la Generalitat Valenciana


Sumari del DOGV 7535, del 28-05-2015 (2015/4955)

ACORD de 8 de maig de 2015, del Consell, pel qual s'autoritza generar crèdits per ingressos finalistes no previstos del Ministeri de Foment, per import de 1.988.455,49 euros, en el capítol 7 del programa 431.10, Arquitectura, Vivenda i Projectes Urbans, per a incrementar la dotació de la línia nominativa T7832, «Àrea de renovació urbana (ARU) barri de Sant Antoni d'Elx», del seu annex de transferències de capital. Expedient número 08.001/15-018 (segona part).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7535

Data del DOGV
:   28-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4955


Data del document
:   08-05-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 8 de maig de 2015, del Consell, pel qual s'autoritza generar crèdits per ingressos finalistes no previstos del Ministeri de Foment, per import de 1.988.455,49 euros, en el capítol 7 del programa 431.10, Arquitectura, Vivenda i Projectes Urbans, per a incrementar la dotació de la línia nominativa T7832, «Àrea de renovació urbana (ARU) barri de Sant Antoni d'Elx», del seu annex de transferències de capital. Expedient número 08.001/15-018 (segona part).  
 [2015/4955]  
El Consell, en la reunió del dia 8 de maig de 2015, va adoptar l'acord següent:  
El 14 d'octubre de 2014 es va subscriure un conveni entre el Ministeri de Foment i la Generalitat per a l'execució del Pla estatal de foment del lloguer de vivendes, la rehabilitació edificatòria i la regeneració i renovació urbanes 2013-2016.  
A l'empara d'este conveni i de conformitat amb el que establix la clàusula onze, la Generalitat va sol·licitar el finançament de l'àrea de regeneració i renovació urbana del barri de Sant Antoni a Elx, i amb data 24 d'octubre de 2014 es va firmar l'acord de la comissió bilateral entre la Generalitat i el Ministeri de Foment per al finançament de la realització conjunta de les obres d'edificació, reurbanització d'espais públics i la resta d'aspectes de la dita àrea del barri de Sant Antoni a Elx. D'acord amb les previsions contingudes en este acord, el Ministeri aportarà la quantitat de 7.208.021,47 euros, la Generalitat la quantitat de 6.111.383,76 euros i els particulars 7.556.665,20 euros, i entre els compromisos assumits per la Generalitat s'inclou el de subscriure un conveni amb l'Ajuntament d'Elx a través del qual es regule la transferència de fons.  
L'aportació autonòmica corresponent a l'anualitat 2015 es troba ja arreplegada en els pressupostos de la Generalitat per a l'exercici 2015, en la línia de subvenció nominativa T7832, «Àrea de renovació urbana ARU barri de Sant Antoni», per la qual cosa es proposa completar la seua dotació per mitjà d'una generació de crèdit per import d'1.988.455,49 euros corresponent a l'aportació estatal.  
A este efecte, i d'acord amb el que establixen els articles 18 i 19 de la Llei 8/2014,de 26 de desembre, de Pressupostos de la Generalitat per a l'exercici 2015, a proposta del conseller d'Hisenda i Administració Pública, el Consell  
  
  
ACORDA  
  
Primer  
S'autoritza un augment en el pressupost d'ingressos, en l'aplicació 701.06, Transferències de capital de l'Administració de l'Estat. Subvencions finalistes. Àrea d'infraestructura pública i transports, per import d'1.988.455,49 euros.  
  
Segon  
S'autoritza generar crèdits en el pressupost de gastos en l'aplicació 45.27.30.357.56.7 per import d'1.988.455,49 euros, i modificar en el seu annex de transferències de capital la línia nominativa T7832, d'acord amb el detall següent:  
  
Tercer  
Com a conseqüència de la generació, es modifiquen en la FP3 del programa les dades de gastos afectes a l'aplicació d'ingressos 701.06, Transferències de capital de l'Administració de l'Estat. Subvencions finalistes. Àrea d'infraestructures públiques i transport, que queden establits en els termes següents:  
  
Cod. ing. Origen /   
Destinació del finançament Cap. Projecte Import  
701.06 Tranf. finalistes Àrea d'Infraestructures Públiques i Transport 82.495.491,49  
 Execució Pla estatal de foment del lloguer de vivendes, la rehabilitació edificatòria i la regeneració i renovació urbanes 2782-3520 3 T0304 26.900.772,00  
 Execució Pla estatal 2013-2016. Àrea de regeneració i renovació urbana del barri de Sant Antoni d'Elx 7 T7832 1.988.455,49  
  
  
  
València, 8 de maig de 2015  
  
El conseller secretari,  
JOSÉ CÍSCAR BOLUFER